খসড়া বক্তব্যের সঙ্গে জড়িত নেতারা জানান, খালেদা জিয়া তার বক্তব্যের শুরুতে জাতীয় নেতাদের প্রতি শ্রদ্ধা জানাবেন। স্বাধীনতার মাসে শহীদদের আত্মার মাগফেরাত কামনা করবেন তিনি। এরপর বর্তমান সরকারের কর্মকাণ্ডের গঠনমূলক সমালোচনা থাকবে। দেশে কোনো গণতন্ত্র নেই, হত্যা, খুন, গুম আজ নিত্যদিনের ঘটনা। ঘরের মধ্যেও কারও নিরাপত্তা নেই। ব্যাংক, শেয়ারবাজার লুট, বিপুল পরিমাণ টাকা বিদেশে পাচারসহ সরকারের নানা অপকর্ম। বড় বড় প্রকল্পের নামে অর্থ লুটপাট, কুইক রেন্টালের নামে ক্ষমতাসীন দলের কিছু লোকদের লুটপাটের সুযোগ করে দেয়ার বিষয়টিও তুলে ধরা হতে পারে। আওয়ামী লীগ সরকারের আমলে হিন্দু ধর্মাবলম্বীরা নানাভাবে হয়রানি ও নির্যাতনের শিকার এই বিষয়টিও তার বক্তৃতায় অন্তর্ভুক্ত করা হতে পারে।